**Zapis srečanja Pop up Mreže za prostor - 25.3.2019 ob 18. uri v prostorih ProstoRoža**

Marko Petelin predstavi namen:

* to je začetek serije dogodkov, s katerimi bi radi na novo oziroma bolj intenzivno pognali delovanje mreže v neki kontinuiran obliki srečavanj na približno dva meseca;
* predstavi vsebine, s katerimi se je mreža doslej ukvarjala (ppt);
* in predstavi namen teh srečanj – razprava o problematikah v prostoru in možnosti reševanja.

Zala predstavi koncept in format dogodkov:

* format dogodka je odprt, dobili bi se na kakšna 2 meseca: opcija izmenjava izkušenj ali pa kot bralni seminar
* Alenka doda, da v bodoče razmišljajmo, koga bi še povabili, tudi kakšnega strokovnjaka;

Dosežki prisotnih – kakšna znanja in izkušnje prinašajo v skupnost:

* Blaž Habjan (Zavod Zora): znanje o stanovanjskih zadrugah; v praksi so uredili nabrežje Krke za skupnostni prostor;
* Aljoša Petek (PIC): zakonodajna podpora in priprava pobud;
* Anja Šuler: Kje je prostor (začasna raba v Slovenj Gradcu); v mreži popularizira začasno rabo;
* Tamara Rijavec (este=tika): naslavljajo problematiko v prostoru, mobilnost, Urbanka v Novem mestu – pisarna za oživitev mesta;
* Maja Simoneti (IPoP): prepoznavajo pomembnost in udejanjajo povezovanje akterjev in participacija v prostoru – od upravljanja do konkretnih posegov in nalog; urbani sprehodi; prometna politika, prostorsko načrtovanje – vloga načrtovanja v okviru podnebnih sprememb; razumejo in poznajo varstvo okolja;
* Luka Rems (PešFolk iniciativa): umeščanje sprehajalnih poti in promocija pešačenja;
* Karmen Tomažič (društvo Prostor) lokalna prizadevanja v Postojni na temo začasne rabe in urbane prenove; pomen javnega prostora; trajnostna mobilnost; postojnska plaža;
* Martin Valinger (študent) – magistrska naloga iz urbanizma v Stuttgartu – zanimanje za delovanje organizacij na tem polju;
* Alenka Korenjak (prostorRož): posegi na lokaciji v prostoru z vključevanjem ljudi, promocija pisarn urbane prenove; prenašajo dobre prakse iz tujine; veliko delajo po Ljubljani in manjših občinah; znajo dobro komunicirati;
* Zala Velkavrh (prostoRož): skrbi za PR in komunikacijske vidike – približanje sporočil prebivalcem, odnosi z mediji, zgodbe;
* Natlija (este=tika): spontano se odzivajo na probleme prostora v Novem mestu; se povezujejo akterji, aktivni na področju prostora okoli Urbanke;
* Marina (este=tika) povezovanje je dobro in kažejo na probleme in predlagajo rešitve;
* Sanja Simič (DUO Stara Šiška): mobilizirali so prebivalce zaradi začetka prenove celega okolja – urbane prenove na nevključujoč način – spremljanje prostorskih načrtov in opozarjanje na nezakonite posege in probleme; aktivno sodelujejo pri OPPN; problematika zaščite Stare cerkve; animacija prebivalcev, da pridejo na javne razprave in dogodke;
* Martina Lipnik (DUO): problematiko javnih površin v stanovanjskih soseskah dobro poznajo in jo naslavljajo (problematika ZVETLa in sodnih izvedencev);
* Senka Šifkovič Vrbica (PIC): pravna podpora in reševanje problemov.

V drugem krogu je tekla razprava o tem, kaj udeleženi prepoznavajo kot probleme v prostoru, s katerimi se spopadajo in bi želeli, da na srečanjih o njih razpravljamo:

* Alenka: **javne površine v soseskah**, **pisarne urbane prenove;**
* Natalija: javne površine tudi za Novo mesto, **financiranje prostorskih NVO** v Novem mestu;
* Zala: **kako komunicirati z različnimi skupinami prebivalcev**, kako jim približati te teme (tudi bolj ranljivih skupinam – priseljenci); **pomen pojmov (trajnost, participativnost**) kako jih javnost razume; **vloga NVO se spreminja** v zadnjih letih- kaj urbani aktivizem pomeni v Sloveniji;
* Karmen: urbane pisarne (Town management), ki ima tudi **regijski domet** (več občin);
* Anja: vloga arhitektov – prostorski problemi bolj zanimajo druge, arhitekte pa ne (**opolnomočenje in pritegnitev arhitektov** za delo projektov, ki jih delajo NVO);
* Martin: urbanizem v primerjavi z arhitekturo ima interdisciplinarni pristop, vendar pa je večina projektantskega (**za** **placemaking ni prostora** – nove generacije urbanistov in arhitektov pa ima tudi neko zavedanje o participaciji); **urbane politike** – kako so se začele vzpostavljati v novem obdobju;
* Maja: **upravljanje, urejanje zelenih površin**, **krajine**, javno zasebna partnerstva in vloga NVO (**neodvisni viri financiranja** za dolgoročno kontinuirano delo na temah, ki zapolnjujejo praznine v družbi);
* Sanja: konkretno delo – **revitalizacija nekdanjega Kina Mojca;**
* Martina: aktivnost glede **urbane prenove – soseska Stara Šiška** je tega potrebma in je potencial za urejanje;
* Marko: javne uprave imajo težave s komuniciranjem z deležniki prebivalci – vloga NVO je lahko velika; **oglaševanje v javnem prostoru**, kako komunicirati in razumeti, zakaj bi to koga zanimalo; **kako se povezovat,** vzpostavljat partnerstva**, kulturo sodelovanja, kaj je smisel prostorskega načrtovanja;**
* Senka: **kako lahko uporabniki javnih površin varujejo javne površine**;
* Blaž: **začasna raba,** pisarna urbane prenove;
* Aljoša: potni stroški in **parkirna politika v mestih;**
* Tamara:široko zaprte oči(slabovidni, gluhih, gibalno oviranih - **vključiti ranljive skupine v razpravo o javnem prostoru in vloga stroke**);
* Luka: **težave uravnoteženje varstvenih in razvojnih interesov, prostorski izvedbeni akti so nejasni.**

Predlogi za srečanja:

* Izmenjava zanimivih izkušenj;
* delimo si, kaj smo napisali, delimo predavanja;
* srečanja naj ostanejo popoldne;
* enkrat bi se lahko srečali na Pumpnci v Novem mestu;
* na vsakem srečanju se dogovorimo za naslednjo temo in kdo bo pripravil izhodišča.

Dogovor za naslednje srečanje:

- tema javne površine,

- temo pripravijo Senka, Maja in Alenka,

- vabila bomo posredovali na boljši način – tokrat ni vabilo vseh doseglo,

- vsak naj potem povabi tudi druge, za katere meni, da bi bili zainteresirani.